กฎกระทรวงกฎกระทรวงฉบับที่ ๔ (พ.ศ. ๒๕๓๙)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. ๒๕๐๔[๑] อาศัยอำนาจตามความในมาตรา ๖ มาตรา ๑๙ วรรคสอง มาตรา ๑๙ ตรีวรรคสอง และมาตรา ๒๔ ทวิ วรรคสอง แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ. ๒๕๐๔ ซึ่งแก้ไขเพิ่มเติมโดยพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ผู้ใดประสงค์จะทำการค้าโบราณวัตถุหรือศิลปวัตถุตามมาตรา ๑๙ให้ยื่นคำขอรับใบอนุญาตตามแบบ ศก.๑ ท้ายกฎกระทรวงนี้พร้อมด้วยเอกสารและหลักฐานตามที่ระบุไว้ในแบบดังกล่าวข้อ๒[๒]การยื่นคำขอตามกฎกระทรวงนี้(๑) กรณีที่ผู้ขอมีสถานที่ทำการค้าในเขตกรุงเทพมหานคร นครปฐม นนทบุรีปทุมธานี สมุทรปราการ และสมุทรสาคร ให้ยื่น ณ สำนักพิพิธภัณฑสถานแห่งชาติกรมศิลปากร(๒) กรณีที่ผู้ขอมีสถานที่ทำการค้าในเขตจังหวัดอื่นนอกเหนือจาก (๑) ให้ยื่นณ พิพิธภัณฑสถานแห่งชาติที่ตั้งอยู่ในจังหวัดนั้นหากในจังหวัดนั้นไม่มีพิพิธภัณฑสถานแห่งชาติ ให้ยื่น ณ สำนักงานวัฒนธรรมจังหวัดข้อ ๓ใบอนุญาตทำการค้าโบราณวัตถุ ให้เป็นไปตามแบบ ศก.๒ ท้ายกฎกระทรวงนี้ใบอนุญาตทำการค้าศิลปวัตถุ ให้เป็นไปตามแบบ ศก.๓ท้ายกฎกระทรวงนี้ข้อ ๔การขอต่ออายุใบอนุญาตตามกฎกระทรวงนี้ ให้ผู้รับใบอนุญาตยื่นคำขอตามแบบ ศก.๔ท้ายกฎกระทรวงนี้ก่อนใบอนุญาตสิ้นอายุไม่น้อยกว่าสิบห้าวันพร้อมด้วยเอกสารและหลักฐานตามที่ระบุไว้ในแบบดังกล่าวการอนุญาตให้ต่ออายุใบอนุญาตทำการค้าโบราณวัตถุให้ผู้อนุญาตออกใบอนุญาตตามแบบ ศก.๒ ท้ายกฎกระทรวงนี้การอนุญาตให้ต่ออายุใบอนุญาตทำการค้าศิลปวัตถุให้ผู้อนุญาตออกใบอนุญาตตามแบบ ศก.๓ ท้ายกฎกระทรวงนี้ข้อ ๕การขอรับใบแทนใบอนุญาตตามกฎกระทรวงนี้ ให้ผู้รับใบอนุญาตยื่นคำขอตามแบบศก.๕ ท้ายกฎกระทรวงนี้ พร้อมด้วยเอกสารและหลักฐานตามที่ระบุไว้ในแบบดังกล่าวการออกใบแทนใบอนุญาตทำการค้าโบราณวัตถุให้ผู้อนุญาตออกใบอนุญาตตามแบบ ศก.๒ และประทับคำว่า ใบแทน ด้วยอักษรสีแดงไว้ที่มุมบนด้านขวาของใบอนุญาตนั้นการออกใบแทนใบอนุญาตทำการค้าศิลปวัตถุให้ผู้อนุญาตออกใบอนุญาตตามแบบ ศก.๓ และประทับคำว่า ใบแทนด้วยอักษรสีแดงไว้ที่มุมบนด้านขวาของใบอนุญาตนั้นให้ไว้ ณ วันที่ ๒๖ มิถุนายน พ.ศ. ๒๕๓๙สุขวิช รังสิตพลรัฐมนตรีว่าการกระทรวงศึกษาธิการ[เอกสารแนบท้าย]๑.คำขอรับใบอนุญาตทำการค้าโบราณวัตถุ, คำขอรับใบอนุญาตทำการค้าศิลปวัตถุ(แบบ ศก. ๑)๒.ใบอนุญาตทำการค้าโบราณวัตถุ (แบบ ศก. ๒)๓.ใบอนุญาตทำการค้าศิลปวัตถุ (แบบ ศก. ๓)๔.คำขอต่ออายุใบอนุญาตทำการค้าโบราณวัตถุ, คำขอต่ออายุใบอนุญาตทำการค้าศิลปวัตถุ(แบบ ศก. ๔)๕.คำขอรับใบแทนใบอนุญาตทำการค้าโบราณวัตถุ,คำขอรับใบแทนใบอนุญาตทำการค้าศิลปวัตถุ (แบบ ศก. ๕)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๙ วรรคสองมาตรา ๑๙ ตรี และมาตรา ๒๔ ทวิ วรรคสอง แห่งพระราชบัญญัติโบราณสถานโบราณวัตถุศิลปวัตถุ และพิพิธภัณฑสถานแห่งชาติ พ.ศ. ๒๕๐๔ซึ่งแก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕บัญญัติให้การขอรับใบอนุญาตทำการค้าโบราณวัตถุหรือศิลปวัตถุ การขอต่ออายุใบอนุญาตการขอรับใบแทนใบอนุญาตและการออกใบแทนใบอนุญาตดังกล่าวต้องเป็นไปตามหลักเกณฑ์วิธีการและเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้กฎกระทรวง ฉบับที่ ๑๑(พ.ศ. ๒๕๕๐) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔[๓]หมายเหตุ :- เหตุผลในการประกาศใช้กฎกระทรวงฉบับนี้คือ โดยที่ตามมาตรา ๓๗ แห่งพระราชบัญญัติปรับปรุงกระทรวง ทบวง กรม พ.ศ. ๒๕๔๕ ได้กำหนดให้กรมศิลปากรเป็นส่วนราชการในสังกัดกระทรวงวัฒนธรรมประกอบกับข้อ ๓ (๔) แห่งกฎกระทรวงแบ่งส่วนราชการกรมศิลปากร กระทรวงวัฒนธรรม พ.ศ. ๒๕๔๕ กำหนดให้มีสำนักพิพิธภัณฑสถานแห่งชาติเพื่อทำหน้าที่ควบคุมดูแลโบราณวัตถุ ศิลปวัตถุตามกฎหมายว่าด้วยโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติและกฎหมายอื่นที่เกี่ยวข้อง สมควรแก้ไขเพิ่มเติมกฎกระทรวง ฉบับที่ ๔ (พ.ศ. ๒๕๓๙) ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติพ.ศ. ๒๕๐๔ เพื่อกำหนดให้ส่วนราชการดังกล่าวเป็นหน่วยรับคำขอรับใบอนุญาตทำการค้าโบราณวัตถุหรือศิลปวัตถุ คำขอต่ออายุใบอนุญาตและคำขอรับใบแทนใบอนุญาตเพื่อให้สอดคล้องกับการปรับปรุงกระทรวง ทบวง กรม และการแบ่งส่วนราชการของกรมศิลปากรจึงจำเป็นต้องออกกฎกระทรวงนี้ชาญ/ผู้จัดทำ๑๑ กรกฎาคม ๒๕๕๖[๑] ราชกิจจานุเบกษา เล่ม ๑๑๓/ตอนที่ ๒๘ ก/หน้า ๘/๑๘ กรกฎาคม ๒๕๓๙[๒] ข้อ ๒แก้ไขเพิ่มเติมโดยกฎกระทรวง ฉบับที่ ๑๑ (พ.ศ. ๒๕๕๐) ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติ พ.ศ. ๒๕๐๔[๓] ราชกิจจานุเบกษา เล่ม ๑๒๔/ตอนที่ ๒๔ ก/หน้า ๒๑/๑๖ พฤษภาคม ๒๕๕๐